stanford-oval/wikipedia huggingface dataset:
Gustaf Edvard Ingelius

Gustaf Edvard Ingelius (18. maaliskuuta 1818 Turku – 14. marraskuuta 1864 Pariisi, Ranska) oli suomalainen kirjastonhoitaja ja kulttuurihistorioitsija.
Ingeliuksen vanhemmat olivat Merikarvian kirkkoherra Gustaf Johan Ingelius ja hänen ensimmäinen vaimonsa Anna Maria Geitlin. Hän kävi Turun katedraalikoulua ja lukiota päästen ylioppilaaksi vuonna 1836. Ingelius valmistui filosofian kandidaatiksi 1842, maisteriksi 1844, lisensiaatiksi 1849 ja tohtoriksi 1850.
Ingelius toimi Helsingin yliopiston kirjastossa ylimääräisenä amanuenssina 1842–1846, vakinaisena amanuenssina 1846–1854, varakirjastonhoitajana 1854–1862 ja kirjastonhoitajana vuodesta 1862. Hän oli myös Helsingin yksityislyseon opettajana 1849–1852.
Teoksia

De statu Galliae transalpinae politico et sociali usque ad tempora C. Jul. Caesaris, väitöskirja. 1850
Froissart som krönikeskrifvare, väitöskirja. 1854
Om medeltidens skådespel och deras fortgång till sednare tider, väitöskirja. 1861
Aiheesta muualla

Vapaasti ladattavia Gustaf Edvard Ingeliuksen e-kirjoja Projekti Lönnrotilta
Caesar (videopeli)

| Caesar |
| --- | --- |
Kehittäjä:  Impressions Games
Julkaisija:  Impressions Games
Jakelija:  GOG.com
Pelisarja:  Caesar
Julkaistu:  1992
Lajityyppi:  kaupunginrakennuspeli
Pelimuoto:  yksinpeli
Alusta:  Amiga, Atari ST, DOS, Macintosh
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Caesar on Impressions Gamesin kehittämä ja julkaisema kaupunginrakennuspeli. Peli on julkaistu vuonna 1992 Amigalle ja DOS:lle ja seuraavana vuonna Atari ST:lle ja Macintoshille.
Peli sijoittuu Augustuksen aikaan ja on tunnettu kaupunginrakennuspelien viemisestä historialliseen ympäristöön. Peli myös lisäsi lajityyppiin sodankäynnin: pelaajan oli ylläpidettävä sotajoukkoja puolustamaan kaupunkia ja maksettava näille jotta joukot eivät kapinoisi.
Vastaanotto

Peli on saanut Amiga Format -lehden arvostelussa arvosanaksi 91%.
Aiheesta muualla

Caesar MobyGamesissa (englanniksi)
Caesar Hall of Light -sivustolla (englanniksi)
Gameforge

Gameforge on saksalainen tietokonepelien julkaisija. Valikoimaan kuuluvat selaimella pelattavat verkkopelit, mobiilipelit ja ladattavat tietokonepelit. Erityisesti Gameforge on tunnettu korealaisten AION ja TERA ja taiwanilaisen Runes of Magic -MMORPG-pelien Euroopan julkaisijana.
Heinäkuussa 2021 Gameforge avasi Euroopassa ja Pohjois-Amerikassa kiinalaisen Aurogonin kehittämän MMORPG-pelin Swords of Legends Online.
Gameforgen itse kehittämiä ja julkaisemia pelejä ovat OGame, Ikariam, Gladiatus, Kingsage, Battleknight ja Bitefight.
Vuonna 2010 Gameforge osti enemmistön Frogster Interactive Pictures AG -yhtiöstä, jonka toiminnot muutettiin Gameforge-nimelle 2012.
Aiheesta muualla

Gameforgen Internet-sivut
Gyula Makovetz

Gyula Makovetz (Makowetz, Makovets) (29. joulukuuta 1860 Arad – 8. elokuuta 1903 Budapest) oli unkarilainen shakinpelaaja ja journalisti.
Makovetz julkaisi shakkilehteä Budapesti Sakkszemle vuosina 1889−1894. Makovetz tuli ensimmäiseksi vuoden 1890 Grazin shakkiturnauksessa. Hän jakoi toisen sijan Moritz Porgesin kanssa Dresdenissä vuonna 1892 sekä voitti ottelun Rudolf Charousekia vastaan Budapestissä vuonna 1893.
Aiheesta muualla

Gyula Makovetz ChessGames.com-sivustolla (englanniksi)
Greg Minnaar

| Greg Minnaar |
| --- | --- |
 Greg Minnaar vuonna 2012
Henkilötiedot
Syntynyt: 13. marraskuuta 1981 (ikä 42)
Kansalaisuus:   Etelä-Afrikka
Pyöräilijä
Lempinimi:  GM
Pituus:  188 cm
Paino:  86 kg
Joukkue:  Santa Cruz Syndicate
Laji:  alamäkiajo
Rooli:  ajaja
Suurimmat voitot
  Alamäkiajon maailmanmestaruus 2003, 2012, 2013, 2021  Alamäkiajon maailmancupin voitto 2001, 2005, 2008 
 Tiedot päivitetty: 10.3.2022 
Aiheesta muualla
www.gregminnaar.com
Greg Minnaar (s. 13. marraskuuta 1981 Pietermaritzburg, Etelä-Afrikka) on eteläafrikkalainen alamäkiajaja ja maastopyöräilijä. Hänen tallinsa on Santa Cruz Syndicate. Minnaar on voittanut alamäkiajon maailmanmestaruuden neljästi, vuosina 2003, 2012, 2013 ja 2021. Minnaar on voittanut alamäkiajon maailmancupin kolmesti, vuosina 2001, 2005 ja 2008.
Greg Kupka

Greg Kupka (s. 1. marraskuuta 1982) on yhdysvaltalainen sähköviulisti. Hän opiskeli Jerry Goodmanin johdolla. Kupka on esiintynyt useilla jazzfestivaaleilla ja -tapahtumilla. Hän sai vuonna 2003 pahan olkapäävamman, joka esti häntä esiintymästä kahteen vuoteen. Hän aloitti esiintymisen uudelleen vuonna 2005.
Gameberry

| Gameberry |
| --- | --- |
Verkkosivusto:  www.gameberry.net
Kaupallinen:  Ei
Rekisteröinti:  vapaaehtoinen
Kielet:  suomi
Luonut:  Jani Karttunen
Avattu:  2008
Similarweb-sija:   26270. (kesäkuu 2022)
Nykyinen tila:  aktiivinen
Gameberry on suomalainen vuonna 2008 perustettu Internet-sivusto, joka keskittyy videopelien keräilyyn. Käyttäjät voivat listata sivustolle oman peli- ja elokuvakokoelmansa. Sivustolle on rekisteröitynyt yli 700 pelikeräilijää, jotka ovat listanneet omiin kokoelmiinsa lähes 150 000 videopeliä ja yli 11 000 elokuvaa. Lisäksi sivuston tietokanta sisältää tiedon yli 12 000 videopelistä, joista yli 5 000 peliä sisältää myös hintatiedon, joita sivusto tilastoi. Gameberry kerää hintatietonsa sekä ylläpidon asettamista keskihinnoista että keräilijöiden maksamista hinnoista, joita he voivat merkitä lisätessään pelejä kokoelmiinsa.
Gameberry sisältää myös runsaasti tietoa vanhoista pelikoneista, pelisarjoista kertovia artikkeleita sekä pelinkeräilyä käsitteleviä artikkeleita ja ohjeita aloitteleville pelikeräilijöille.  Sivustolla on lisäksi oma keskustelupalstansa, jossa voi keskustella peleistä ja pelikeräilystä.
Aiheesta muualla

Gameberry.net
Gyula Reviczky

| Gyula Reviczky |
| --- | --- |
 Gyula Reviczky
Henkilötiedot
Syntynyt: 1855
Kuollut: 1889 (33–34 vuotta)
Kansalaisuus:  Unkari
Ammatti:  runoilija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Gyula Reviczky (1855–1889) oli unkarilainen runoilija, jonka vakavan taiteellinen, tunteikas ja muodoltaan kaunis lyriikka kuvasi etenkin ihmiskohtalon ongelmia. Hän julkaisi muun muassa runokokoelmat Ifjuságom ('Nuoruuteni', 1883) ja Magány ('Yksinäisyys', 1888). Hänen kootut runoelmansa ilmestyivät 1895.
Reviczkin runot "Itselleni" ja "Panin kuolema" on suomentanut Toivo Lyy, ja ne on julkaistu antologiassa Unkarin lyyra (SKS 1970).
Aiheesta muualla

Kuvia tai muita tiedostoja aiheesta Gyula Reviczky Wikimedia Commonsissa
Campeonato Carioca

Campeonato Carioca, tunnetaan myös nimellä Campeonato Estadual do Rio de Janeiro, on Rio de Janeiron osavaltion jalkapallon mestaruussarja. Se on Brasilian osavaltiomestaruussarjoista kolmanneksi vanhin (1906) ja Campeonato Paulistan ohella yksi arvostetuimmista. Brasilian suurseuroista Botafogo, Flamengo, Fluminense ja Vasco da Gama pelaavat Campeonato Cariocassa.
Historia

1900-luvun alussa jalkapallon suosio Rio de Janeirossa ja Niteróissa kasvoi voimakkaasti ja vuosina 1902-04 uusien seurojen syntyminen, muun muassa América, Botafogo ja Fluminense, johti siihen, että ne haluttiin saada pelaamaan samaan liigaan. 8. kesäkuuta 1905 perustettiin Liga Metropolitana de Football. Sen ensimmäinen presidentti oli Bangu Atlético Clubin José Villas Boas, joka kuitenkin lopetti tehtävässä jo joulukuussa. Ensimmäinen kausi pelattiin vuonna 1906. Sarjaan osallistui kuusi joukkuetta ja ensimmäinen mestari oli Fluminense. Vuonna 1908 seurat perustivat Liga Metropolitana de Sports Athleticosin, joka alkoi järjestää osavaltiosarjaa. Botafogo irtautui siitä vuonna 1911 ja perusti Associação de Football do Rio de Janeiron, mutta se ei saanut kovin merkittävää asemaa, koska Botafogo oli sarjan ainoa suurseura, ja AFRJ yhdistyikin takaisin LMSA:han jo vuonna 1913. Vuonna 1917 LMSA korvattiin Liga Metropolitana de Desportos Terrestresillä, koska LMSA:han kohdistui lahjussyytteitä.
Ensimmäinen merkittävä kahtia jakautuminen tapahtui vuonna 1924, kun perustettiin Associação Metropolitana de Esportes Athleticos. AMEA syrji mustia ja alempia sosiaaliluokkia. Toinen kahtia jakautuminen tapahtui vuonna 1933, kun perustettiin Liga Carioca de Futebol. Loppuvuodesta 1934 osa seuroista perusti Federação Metropolitana de Desportosin, joka korvasi AMEA:n. Brasilian jalkapalloseurat muuttuivat ammattilaisseuroiksi vuonna 1937 ja samana vuonna LCF ja FMD yhdistyivät Liga de Football do Rio de Janeiroksi. Sen jälkeen sarja on kokenut monia nimen vaihdoksia. Yksi merkittävä muutos tapahtui vuonna 1978, kun Guanabaran osavaltion ja Rio de Janeiron osavaltion mestaruussarjat yhdistyivät. Kyseiset osavaltiot olivat yhdistyneet vuonna 1974. Vuonna 1979 käytiin kaksi Campeonato Carioca -turnausta.
Campeonato Cariocan hallitseva mestari on Botafogo. Eniten mestaruuksia on voittanut Flamengo (32).
Mestaruudet seuroittain

Flamengo (33)
Fluminense (31)
Vasco da Gama (24)
Botafogo (20)
America (7)
Bangu (2)
São Cristóvão (1)
Paissandu (1)
Caesar Baronius

| Caesar Baronius |
| --- | --- |

Henkilötiedot
Syntynyt: 30. elokuuta 1538 Sora, Napolin kuningaskunta
Kuollut: 30. kesäkuuta 1607 (68 vuotta) Rooma
Koulutus ja ura
   
Caesar Baronius (tai Cesare Baronio) (30. elokuuta 1538 Sora, Napolin kuningaskunta – 30. kesäkuuta 1607 Rooma) oli italialainen kardinaali ja kirkkohistorioitsija. Roomalaiskatoliset oppineet ovat kutsuneet Baroniusta "kirkkohistorian isäksi" Eusebioksen ohella.
Elämä ja ura

Baronius opiskeli Verolissa ja Napolissa lakia. Roomassa hän liittyi Philip Nerin johtamaan Oratoriaanien kongregaatioon vuonna 1557, sai pappisvihkimyksen vuonna 1564 ja tuli Oratoriaanien esimieheksi vuonna 1593. Paavi Klemens VIII, jonka rippi-isä Baronius oli, teki hänestä kardinaalin vuonna 1596 ja seuraavana vuonna Vatikaanin kirjastonhoitajan. Seuraavissa konklaaveissa hänet melkein valittiin kahdesti paaviksi, mutta Espanja vastusti häntä kummallakin kerralla hänen Sisilian monarkiaa käsittelevän teoksensa vuoksi, jossa hän puolusti paavin oikeuksia Sisiliaan Espanjan hallituksen vaatimuksia vastaan.
Baronius tunnetaan parhaiten kirkon historiaa vuoteen 1198 (paavi Innocentius III:n valtaantulovuosi) esittelevästä Annales Ecclesiastici -teoksestaan, jonka hän laati Philip Nerin käskystä vastauksena protestanttisen Matthias Flaciuksen katolilaisvastaiselle Centuriae Magdeburgenses -teokselle. Luennoituaan lähes 30 vuotta kirkkohistoriasta Santa Maria in Vallicellassa ja oltuaan Philip Nerin opissa hän ryhtyi kirjoittamaan ja tuotti kaksitoista nidettä vuosina 1588–1607. Annalesissa hän käsittelee historiaa tiukasti kronologisessa järjestyksessä ja pitää teologian taka-alalla käyttäen lähteinään valtavaa määrää asiakirjoja. Huolimatta monista virheistä, erityisesti Kreikan historiassa, jossa hän joutui turvautumaan toisen käden tietoihin, Baroniuksen teos on rehellinen yritys kirjoittaa historiaa. Protestanttiset kriitikot arvostelivat Baroniusta, koska hän ei juurikaan osannut hepreaa eikä kreikkaa. Paavi Gregorius XIII:n käskystä Baronius ryhtyi myös toimittamaan uutta painosta Martyrologium Romanum -martyrologiaan (1586), jonka hän puhdisti monista epätarkkuuksista. Hänen vuoteen 1198 päättyviä Annales-julkaisujaan jatkoivat Odorico Raynaldi (yhdeksän nidettä, 1676–1677), Giacomo Laderchi (3 nidettä, 1728–1737) ja Augustin Theiner (3 nidettä, 1856).
Aiheesta muualla

Kuvia tai muita tiedostoja aiheesta Caesar Baronius Wikimedia Commonsissa
Carl August Lundström

Carl August Lundström (1844–1914) oli suomalainen lääkäri, hyönteistieteilijä, Helsingin yliopiston iho- ja sukupuolitautien vt. ylimääräinen professori 1896–1903. Hänen pääteoksensa oli sääskilajeja käsittelevä kymmenniteinen Beiträge zur Kenntnis der Dipteren Finnlands (1906–1916). Jäätyään eläkkeelle hän alkoi 1904 keskittyä enemmän hyönteistutkimukseen ja ehti eläessään julkaista yhdeksän osaa sääskiteostaan. Kymmenennen osan julkaisi postuumisti Richard Frey.
Greg Mauldin

| Greg Mauldin |
| --- | --- |
 Greg Mauldin
Henkilötiedot
Syntynyt: 10. kesäkuuta 1982 Holliston
Kansalaisuus:   Yhdysvallat
Uran tiedot
Pituus:  180 cm
Laji:  jääkiekko
Seura:   Fribourg-Gottéron
 Tietolaatikko päivitetty 2. lokakuuta 2014 
Gregory M. Mauldin (s. 10. kesäkuuta 1982 Holliston) on yhdysvaltalainen jääkiekkoilija, joka edustaa Sveitsin National League A:ssa pelaavaa Fribourg-Gottéronia. Pelipaikaltaan Mauldin on hyökkääjä. Hän on Columbus Blue Jacketsin seitsemännen kierroksen 199. varaus vuoden 2002 NHL:n varaustilaisuudesta. Blue Jacketsia Mauldin edusti NHL:ssä vain kuuden pelin verran tekemättä yhtään tehopistettä. NHL:ssä Mauldin on pelannut myös New York Islandersissa (tehot 0+0) ja Colorado Avalanchessa (5+5). Vuonna 2012 Mauldin siirtyi Sveitsin liigan National League A:n Fribourg-Gottéroniin. Kauden 2014–15 Mauldin aloitti hyvin tehden neljässä ensimmäisessä Champions Hockey League-pelissä kahdeksan maalia. Mukaan mahtui muun muassa hattutemppu Eisbären Berliniä vastaan. Mauldin on siitä harvinainen jääkiekkoilija, että hän on tummaihoinen.
Käännös suomeksi
Bob Rafelson

Bob Rafelson
Robert ”Bob” Rafelson (21. helmikuuta 1933 New York – 23. heinäkuuta 2022 Aspen) oli yhdysvaltalainen elokuvaohjaaja, jonka tunnetuimpien töiden joukossa on Rajut kuviot (1970). Hän kuului The Monkees -yhtyeen taustavoimiin.
New Yorkissa syntynyt Rafelson teki pitkäaikaista yhteistyötä näyttelijä Jack Nicholsonin kanssa. Rafelson oli vuonna 1971 ehdolla Oscar-palkinnon saajaksi kahdessa kategoriassa. Hän voitti Emmy-palkinnon ja oli lisäksi ehdolla kahden Golden Globen saajaksi.
Elokuvia

Head (1968)
Rajut kuviot (1970)
Vain unelmilla on siivet (1972)
Loputon treeni (1976)
Postimies soittaa aina kahdesti (1981)
Musta leski (1987)
Kaukaiset vuoret (1990)
Koirat karvoissaan (1992)
Wet (1995)
Verta ja viiniä (1996)
Poodle Springs – kuolema aavikolla (1998)
No Good Deed (2002)
Kirjallisuutta

Rafelsonin haastattelu ja oheisartikkeli, Filmihullu 4/2000.
Aiheesta muualla

Bob Rafelson Internet Movie Databasessa. (englanniksi)
Carl August Schulman

Carl August Schulman
Carl August Schulman (15. syyskuuta 1861 Helsinki – 1918 Pietari) oli Venäjän keisarillisessa armeijassa palvellut suomalainen kenraaliluutnantti.
Avioliiton ulkopuolella syntyneen Schulmanin vanhemmat olivat  kenraaliluutnantti Alexander Leonard Carl Schulman ja tämän perheen kotiopettajatar Charlotta Augusta Matilda Thitz. Hänen ensimmäinen puolisonsa vuodesta 1889 oli Maria Alexandrovna Petrovsky ja toinen vuodesta 1901 Sofia (Sonja) Alexandrovna Westenrijk. Myös Schulmanin velipuolista Carl Magnus Hugosta ja Carl Fredrikistä tuli kenraaleita.
Carl August Schulman tuli oppilaaksi Venäjän meriministeriön teknilliseen oppilaitokseen 1876 ja opiskeli samalla 2. Konstantinin kadettikoulussa Pietarissa. Hänet ylennettiin aliluutnantiksi 1881 ja komennettiin palvelukseen Henkivartioväen Izmailovon rykmenttiin. Schulman ylennettiin luutnantiksi 1885. Hän suoritti 1885–1888 Nikolain yleisesikunta-akatemian 1. luokan Pietarissa ja yleni jälkimmäisenä vuonna alikapteeniksi. Kapteeniksi Schulman ylennettiin saman vuoden joulukuussa ja määrättiin 7. jalkaväkidivisioonan esikunnan vanhemmaksi adjutantiksi. Lokakuusta 1889 lokakuuhun 1890 hänet oli komennettu komppanianpäälliköksi 38. Tobolskin jalkaväkirykmenttiin.
Schulman ylennettiin everstiluutnantiksi 1892 ja määrättiin Varsovan sotilaspiirin esikunnan vanhemmaksi adjutantiksi. Seuraavana vuonna hänet siirrettiin Novogeorgievskin linnoituksen esikunnan rintamaosaston päälliköksi. Everstiksi 1896 ylennetty Schulman oli komennettu pataljoonankomentajaksi 3. Novogeorgievskin linnoitusjalkaväkirykmenttiin vuonna 1897, huhtikuussa seuraavana vuonna hänet määrättiin Kertšin linnoituksen esikuntapäälliköksi ja lokakuussa 1899 Sevastopolin linnoituksen esikuntapäälliköksi.  Tykistöön hänet oli komennettu palvelukseen kesällä 1903, minkä jälkeen hänet määrättiin 50. Bialystokin jalkaväkirykmentin komentajaksi Puolaan.
Kenraalimajuriksi Schulman ylennettiin 1906, jolloin hänet määrättiin Kronstadtin linnoituksen esikuntapäälliköksi. Vuonna 1909 hänet siirrettiin Osowiecin linnoituksen päälliköksi Puolaan. Schulman yleni kenraaliluutnantiksi huhtikuussa 1912. Ensimmäisen maailmansodan alussa hän johti Osowiecin puolustusta, osallistuen taisteluihin talvella 1914–1915. Hänet siirrettiin kuitenkin sairauden takia Väinänlinnan sotilaspiirin upseerireserviin huhtikuussa 1915 ja toivuttuaan 36. reservijalkaväkiprikaatin komentajaksi. Kesäkuussa 1916 Schulman nimitettiin 102. jalkaväkidivisioonan komentajaksi, mutta sairaus uusiutui ja hänet siirrettiin Kiovan sotilaspiirin upseerireserviin lokakuussa. Sodan lopun hän hoiti terveyttään Krimillä. Bolševikit vangitsivat Schulmanin 1918 ja kuljettivat hänet Pietariin, missä vangittuna ollessaan hän menehtyi kidutukseen.
Caramba

Caramba oli ruotsalainen musiikkikokoonpano. Se julkaisi nimeään kantavan albumin vuonna 1981. Erikoista albumissa oli se, että sen kaikki kappaleet esitetään kielellä jota ei todellisuudessa ole olemassa. Kappaleissa, jotka jäljittelevät jonkin alueen musiikkityylejä, sanoitus myös jäljittelee kyseisellä alueella käytettävän kielen äänteitä. Albumin on tuottanut Michael B. Tretow, joka tunnetaan ABBA-yhtyeen kappaleiden äänittäjänä. Albumi julkaistiin Trash Records -levymerkiltä. Tunnetuimmaksi kappaleeksi levyltä lienee noussut Hubba Hubba Zoot Zoot. Kyseinen kappale on uudelleenjulkaistu vuonna 1999 Michael B. Tretowin Greatest Hits -levyllä ja lukemattomilla muilla kokoelmalevyillä. Albumi Carambaa ei ole julkaistu CD-levyllä.
Jäsenet

Yhtyeen kaikki jäsenet esiintyivät salanimillä. Tässä listassa jäsenet on lueteltu levykannessa ilmoitetussa muodossa
Carlos Ih Lura, ahllo
Zoltan Zull, violotta
Dr. Fritz Höfner, baribasso
Tudor Ludor, batterie
Abdullah Presley, tomba
Zingo Allah, prutto
Ihto Amin, paahuve
Gaston El Ton Yon, pianissimo
King Nam, a nam
Clapton Combo, gitaronimo
King Kong, tango
Hazze Kamikaze, teknico del son
Giorgio Martini, producto
Tuotanto

Recordeli pour Studio Garage De Garbage
Picturella par Bengto Hoo
Coloretta par cartong: Torsk Prod
Albumi Caramba

Blaztah 1 ("1-puoli")
"Ali Baba" - 3:51
"Spottnjik" - 3:51
"Hubba Hubba Zoot Zoot" - 3:23
"Eine Feine" - 3:43
"Fido" - 3:47
Blaztah A ("A-puoli")
"Aitho" - 3:28
"Anna Kapoe" - 4:17
"Donna Maya" - 3:07
"Ahllo" - 2:42
"Carhumba" - 3:37
Go Fly

Go Flyn Boeing 737
Go Fly (IATA: GO, ICAO: GOE, kutsukoodi: GO FLIGHT) (v. 1997–1998 Operation Blue Sky) oli British Airwaysin marraskuussa 1997 perustama halpalentoyhtiö. Yhtiön laivasto koostui Boeing 737 -koneista ja sen tärkein solmukohta oli Lontoon Stanstedin lentoasema. EasyJet osti Go Flyn toukokuussa 2002.
Laivasto

Go Fly käytti toimintansa aikana seuraavia lentokoneita:
27 Boeing 737-300
1 BAe 146-200QC (vuokrattu)
Aiheesta muualla

Kuva Go Flyn Boeing 737 -koneesta Airliners.net -palvelussa.
Kuvia tai muita tiedostoja aiheesta Go Fly Wikimedia Commonsissa
Carl August Standertskjöld

Carl August Standertskjöld on usean Standertskjöldin sukuun kuuluvan miehen nimi.
Carl August Standertskjöld (1776–1825), kapteeni
Carl August Standertskjöld (1814–1885), kenraaliluutnantti
Carl August Standertskjöld (1855–1935), Enson paperitehtaan perustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carl August Standertskjöld”, voi hakea sivunnimihaulla, laajalla sivunnimihaulla tai tekstihaulla.
Campeonato Brasileiro Série A:n kausi 2007

| Série A |
| --- | --- |
Laji:  jalkapallo
Maa(t):  Brasilia
Perustettu:  1971
Joukkueita:  20
Hallitseva mestari:  Corinthians
Sivusto:  CBF
Campeonato Brasileiro Série A:n 37. kausi alkoi 12. toukokuuta 2007 ja päättyi 2. joulukuuta 2007. Kaudella mukana oli 20 joukkuetta ja se pelattiin kaksinkertaisena.
Sarjataulukko

| Joukkue | Joukkue | Pisteet | Ottelut | Voitot | Tasapelit | Tappiot | TM | PM | Maaliero | % |
| --- | --- | --- | --- | --- | --- | --- | --- | --- | --- | --- |
| 1 | São Paulo | 77 | 38 | 23 | 8 | 7 | 55 | 19 | 36 | 67,5 |
| 2 | Santos | 62 | 38 | 19 | 5 | 14 | 57 | 47 | 10 | 54,3 |
| 3 | Flamengo | 61 | 38 | 17 | 10 | 11 | 55 | 47 | 10 | 53,5 |
| 4 | Fluminense1 | 61 | 38 | 16 | 13 | 19 | 57 | 39 | 18 | 53,5 |
| 5 | Cruzeiro | 60 | 38 | 18 | 6 | 14 | 73 | 58 | 15 | 52,6 |
| 6 | Grêmio | 58 | 38 | 17 | 7 | 14 | 44 | 43 | 1 | 50,8 |
| 7 | Palmeiras | 58 | 38 | 16 | 10 | 12 | 48 | 47 | 1 | 50,8 |
| 8 | Atlético Mineiro | 55 | 38 | 15 | 10 | 13 | 63 | 51 | 12 | 48,2 |
| 9 | Botafogo | 55 | 38 | 14 | 13 | 11 | 62 | 58 | 4 | 48,2 |
| 10 | Vasco da Gama | 54 | 38 | 15 | 9 | 14 | 58 | 47 | 11 | 47,3 |
| 11 | Internacional | 54 | 38 | 15 | 9 | 14 | 49 | 44 | 5 | 47,3 |
| 12 | Atlético Paranaense | 54 | 38 | 14 | 12 | 12 | 51 | 50 | 1 | 47,3 |
| 13 | Figueirense | 53 | 38 | 14 | 11 | 13 | 57 | 56 | 1 | 46,4 |
| 14 | Sport | 51 | 38 | 14 | 9 | 15 | 54 | 55 | -1 | 44,7 |
| 15 | Náutico | 49 | 38 | 14 | 7 | 17 | 66 | 63 | 3 | 42,9 |
| 16 | Goiás | 45 | 38 | 13 | 6 | 19 | 49 | 62 | -13 | 39,4 |
| 17 | Corinthians | 44 | 38 | 10 | 14 | 14 | 40 | 50 | -10 | 38,5 |
| 18 | Juventude | 41 | 38 | 11 | 8 | 19 | 43 | 65 | -22 | 35,9 |
| 19 | Paraná | 41 | 38 | 11 | 8 | 19 | 42 | 64 | -22 | 35,9 |
| 20 | América de Natal | 17 | 38 | 4 | 5 | 29 | 24 | 80 | -56 | 14,9 |
| --- | --- |

: Joukkue kilpailee Copa Libertadores:ssa kaudella 2008 já Copa Sudamericana:ssa kaudella 2008.
: Joukkue kilpailee Copa Libertadores:ssa kaudella 2008.
: Joukkue kilpailee Copa Sudamericana:ssa kaudella 2008.
: Joukkue putoaa Série B:hen kaudella 2008.

1 Fluminense voitti Copa do Brasilin kaudella 2007, ja kilpailee täten Copa Libertadores:ssa kaudella 2008.
Parhaat maalintekijät

| # | Pelaaja | Joukkue | Maalit |
| --- | --- | --- | --- |
| 1. | Josiel | Paraná | 20 |
| 2. | Acosta | Náutico | 19 |
| 3. | Kléber Pereira | Santos | 17 |
| 4 | Dodô | Botafogo | 15 |
|  | Leandro Amaral | Vasco da Gama | 15 |
| 6 | Carlinhos Bala | Sport | 13 |

Campeonato Brasileiro Série A kausi 2018
América | Atlético Mineiro | Atlético Paranaense | Bahia | Botafogo | Ceará | Chapecoense | Corinthians | Cruzeiro | Flamengo | Fluminense | Grêmio | Internacional | Palmeiras | Paraná | Recife | Santos | São Paulo | Vasco da Gama | Vitória
Hampus Lönn

Hampus Lönn (s. 28. lokakuuta 1991) on ruotsalainen jalkapalloilija, pelipaikaltaan laitahyökkääjä. Hän on kotimaassaan edustanut alemmilla sarjatasoilla Smedsby AIS:ää, kausina 2014–2017 ja uudelleen kaudella 2020 Assyriska IF:ää sekä kaudella 2018 IF Sylviaa lainalla hänen pelioikeutensa ostaneesta pääsarjajoukkue IFK Norrköpingistä. Kaudella 2019 Lönn edusti Suomen Veikkausliigassa IFK Mariehamnia. Hän pelasi Veikkausliigassa ja sen jatkoksi Eurooppa-liigan karsintoihin selviytymisestä pelatuissa pudotuspeleissä yhteensä 26 ottelua ja teki maalin huhtikuussa vierasottelussa Kokkolan Pallo-Veikkoja vastaan.
Cavalla

| Cavalla |
| --- | --- |
 Cavalla-joki kartalla punaisella, Liberian valtio valkoisella
Alkulähde:  Nimbavuoret, Guinea
Laskupaikka:  Guineanlahti, Atlantin valtameri
Maat:   Guinea  Liberia  Norsunluurannikko
Pituus:  515 km
Valuma-alue:  30 225 km²
Cavalla (myös Cavally) on joki Länsi-Afrikassa. Se alkaa Nimbavuorilta Guineasta, ja virtaa etelään muodostaen suuren osan Liberian ja Norsunluurannikon rajasta. Cavalla laskee Guineanlahteen.
Tärkeimmät sivujoet ovat Duobe ja Hana. Cavallan valuma-alue on noin 30 225 km². Cavallan pituus on 515 km, josta liikennöintikelpoista 80 km Nyaakeen asti.
HAIK

HAIK tai HAik voi tarkoittaa seuraavia:
Haik, armenialaisten myyttinen esi-isä
Hangö Arbetarnas Idrottsklubb, hankolainen urheiluseura
Historiallinen Aikakauskirja, tieteellinen aikakauslehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HAIK”, voi hakea sivunnimihaulla, laajalla sivunnimihaulla tai tekstihaulla.